P6_TA(2005)0116

De finansielle følger af Rumæniens og Bulgariens tiltrædelse

Europa-Parlamentets beslutning om de finansielle følger af Rumæniens og Bulgariens tiltrædelse (2005/2031(INI))

Europa-Parlamentet,

- der henviser til EF-traktatens artikel 272,

- der henviser til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [1], særlig punkt 27 og 30,

- der henviser til resultatet af forhandlingerne med Rådets formandskab og trepartsmøderne den 5. og 13. april 2005,

- der henviser til forretningsordenens artikel 45,

- der henviser til betænkning fra Budgetudvalget (A6-0090/2005),

A. der henviser til, at EF-traktaten, særlig til artikel 272, og den interinstitutionelle aftale af 6. maj 1999, særlig punkt 27 og 30, indeholder bestemmelser, der bekræfter budgetmyndighedens beføjelser og procedurer om klassifikation af udgifter og kompetent myndighed,

1. godkender den fælleserklæring, som er vedføjet denne beslutning;

2. pålægger sin formand at sende denne beslutning og fælleserklæringen til Rådet og Kommissionen.

[1] EFT C 172 af 18.6.1999, s. 1. Aftale ændret ved afgørelse 2003/429/EF (EUT L 147 af 14.6.2003, s. 25).

--------------------------------------------------

BILAG I

FÆLLESERKLÆRING FRA EUROPA-PARLAMENTET, RÅDET OG KOMMISSIONEN

De finansielle følger af Bulgariens og Rumæniens tiltrædelse

1. Uden at det berører udkastet til traktat om en forfatning for Europa

a. Repræsentanterne for medlemsstaternes regeringer forsamlet sammen med Rådet erklærer, at beløbene under kapitel III "Finansielle bestemmelser" i tiltrædelsesakten, der er vedføjet udkastet til den tiltrædelsestraktat, som blev forelagt under Europa-Parlamentets procedure med samstemmende udtalelse, anføres, uden at det berører Parlamentets rettigheder og budgetmyndighedens beføjelser og prærogativer i henhold til EF-traktatens artikel 272 og de relevante bestemmelser i den interinstitutionelle aftale af 6. maj 1999.

b. Rådet, Kommissionen og Europa-Parlamentet bekræfter, at klassifikationen af udgifter i artikel 30-34, kapitel III "Finansielle bestemmelser" i tiltrædelsesakten, der er vedføjet udkastet til tiltrædelsestraktat, vil udgøre ikke-obligatoriske udgifter efter 2009.

2. Kommissionen bekræfter, at dens forslag til en finansiel ramme (2007-2013) er baseret på antagelsen af, at Bulgarien og Rumænien bliver medlem den 1. januar 2007. Europa-Parlamentet og Rådet noterer sig de indikativbeløb for Bulgarien og Rumænien, som Kommissionen har forelagt i marts 2004, og som Rådet behandlede i sine konklusioner af 22. marts 2004 om "finanspakken for tiltrædelsesforhandlingerne for Bulgarien og Rumænien". Finansieringen af Bulgariens og Rumæniens tiltrædelse vil blive sikret, uden at forpligtelserne vedrørende de eksisterende flerårige programmer eller afgørelserne om de kommende finansielle overslag bringes i fare.

3. Europa-Parlamentet, Rådet og Kommissionen minder om betydningen af den interinstitutionelle aftale af 6. maj 1999 med hensyn til den måde, hvorpå budgetproceduren fungerer, og at denne kun kan fungere, hvis alle institutioner holder sig fuldstændigt til aftalen.

--------------------------------------------------

BILAG II

KOMMISSIONENS FORSLAG AF 22. MARTS 2004 OM FINANSIEL PAKKE FOR BULGARIEN OG RUMÆNIEN

Kilde: Rådets (almindelige anliggender) konklusioner af 22. marts 2004.

FORPLIGTELSESBEVILLINGER | 2007 | 2008 | 2009 | Total |

Landbrug | 1141 | 1990 | 2342 | 5473 |

Strukturforanstaltninger | 1938 | 2731 | 3605 | 8273 |

Interne politikker | 444 | 434 | 426 | 1304 |

Administration | 96 | 125 | 125 | 346 |

Forpligtelsesbevillinger i alt | 3619 | 5279 | 3498 | 15396 |

Betalingsbevillinger | 1648 | 3276 | 4131 | 9056 |

--------------------------------------------------